Maiatzaren 2a

Unión del Pueblo Navarro (UPN) talde parlamentarioari atxikitako foru parlamentari Cristina López Mañero andreak galdera egin du, idatziz erantzun dakion, Osasunbidea-Nafarroako Osasun Zerbitzuaren erabili eta botatzeko mantal mediko nahiz ospitalekoei buruz (11-24/PES-00190). Hona Nafarroako Gobernuko Osasuneko kontseilariak horretaz ematen dion informazioa:

– Erabili eta botatzeko zenbat mediku- edo ospitale-mantal zituen Osasunbidea-Nafarroako Osasun Zerbitzuak COVID-19aren pandemia hasi aurretik?

|  |  |
| --- | --- |
|  | **STOCKA 2020/03/01ean** |
| ERABILI ETA BOTATZEKO OSPITALE-MANTAL ESTANDAR ETA EZ-ESTERILA | **80.624** |
| ERABILI ETA BOTATZEKO MANTAL KIRURGIKO ESTANDAR ESTERILA, NEURRI “HANDIA” | **2.491** |
| ERABILI ETA BOTATZEKO BABES HANDIKO MANTAL KIRURGIKO ESTERILA, NEURRI “OSO HANDIA” | **586** |
| ERABILI ETA BOTATZEKO MANTAL KIRURGIKO ESTANDAR ESTERILA, NEURRI “OSO HANDIA” | **1.384** |
| ERABILI ETA BOTATZEKO MANTAL IRAGAZGAITZA ETA EZ-ESTERILA, NEURRI BAKARREKOA | **2.268** |
| ERABILI ETA BOTATZEKO BABES HANDIKO MANTAL KIRURGIKO ESTERILA, NEURRI “HANDIA” | **489** |

– Erabili eta botatzeko zenbat mediku- edo ospitale-mantal erosi ziren COVID-19aren pandemiak iraun bitartean (pandemiaren hasiera ofizialki deklaratu zenetik bukaera ofizialki deklaratu zen arte)?

– Zenbatekoa izan zen erosketa horien kostu ekonomikoa?

– Zein enpresari erosi zitzaizkien mantal horiek?

Eranskinean jasota dago 2020/03/01etik 2023/07/04ra bitarte erositakoen xehetasuna.

– Erabili eta botatzeko zenbat mediku- edo ospitale-mantal jaso zituen Nafarroak dohaintzan COVID-19aren pandemiak iraun bitartean (pandemiaren hasiera ofizialki deklaratu zenetik bukaera ofizialki deklaratu zen arte)?

Eranskinean jasota dago dohaintzen xehetasuna.

– Pandemian erositako edo dohaintzan jasotako erabili eta botatzeko zenbat mediku- edo ospitale-mantal iraungi dira erabili gabe? Zein izan zen horien kostu ekonomikoa eta zer egin da horiekin?

|  |  |  |
| --- | --- | --- |
| Kopurua | Zenbatekoa | Oharrak |
| 4.192 | 10764,54 | ONG Ayuda Contenedores GKEak dohaintzan emandakoak |

– Erabili eta botatzeko zenbat mediku- edo ospitale-mantal erosi dira pandemia amaitu zenetik gaur arte?

Eranskinean jasota dago 2023/07/04tik erositakoen xehetasuna.

Hori guztia jakinarazten dizut, Nafarroako Parlamentuko Erregelamenduaren 215. artikulua betez.

Iruñean, 2024ko apirilaren 29an

Osasuneko kontseilaria: Fernando Domínguez Cunchillos

(Oharra: Aipatu eranskina foru parlamentarien eskura dago Parlamentuaren kudeaketarako Ágora sisteman).